Downloaded from YTS.MX
Official YIFY movies site: YTS.MX
‫בקלטת זו נדבר על חוסן נפשי.‬
‫חוסן נפשי הוא לא דבר שקל לפתח אותו,‬
‫אבל אם תיישמו את השלבים שנתאר בקלטת,‬
‫תזכו לתוצאות אמיתיות.‬
‫שלב ראשון, השקעת מאמץ ב-100 אחוז.‬
‫זה אומר בלי להתבכיין,‬ ‫בלי להתלונן, בלי נתיבי מילוט.‬
‫בעוד כמה שעות‬ ‫יתחיל המשחק החשוב ביותר בקריירה שלי.‬
‫המשחק החשוב ביותר בחיי.‬
‫התכנסתי לתוך עצמי‬
‫וניסיתי נואשות למצוא דרך‬ ‫לעצור את המחשבות האלו.‬
‫עמדתי לשחק נגד השחקן הכי טוב אי פעם‬
‫כדי להעפיל לרבע גמר אליפות ארה"ב.‬
‫זה אומר בלי להתבכיין,‬ ‫בלי להתלונן, בלי נתיבי מילוט.‬
‫המשחק הזה, התאמנתי לקראתו פיזית, נפשית‬
‫ורגשית כל חיי.‬
‫ועכשיו, בנסיעה לאצטדיון ארתור אש,‬
‫המחשבות שלי מתרוצצות לכל עבר.‬
‫פתאום, פשוט… בום!‬
‫המחשבות החלו להציף אותי,‬
‫עוד ועוד ועוד.‬
‫מחשבות בלתי פוסקות.‬
‫והלב שלי הלם בטירוף.‬
‫נשימות ארוכות ועמוקות.‬
‫חיפשתי בגוגל "מהי הפרעת חרדה",‬
‫"הפרעת פאניקה", "בריאות נפשית".‬
‫הקשבתי ב"יוטיוב" לדרכי התמודדות,‬
‫איך להתגבר על זה,‬
‫וחשבתי לעצמי, "איך אעבור את זה?"‬
‫הייתי נואש.‬
‫לא ידעתי מה לעשות.‬
‫- סדרה תיעודית מקורית של NETFLIX -‬
‫- נקודת שבירה -‬
‫נדמה שמצב הטניס בארצנו מדרדר.‬
‫יש כעת אנשים שמנסים לעשות משהו.‬
‫איגוד הטניס של ארה"ב יוזם תוכנית כלל ארצית‬
‫כדי לטפח ולתמוך בשחקנים מוכשרים‬ ‫באמצעות מרכזי טניס אזוריים.‬
‫אנחנו מקימים מרכז אימונים ארצי,‬
‫ונפנה אליו שחקנים צעירים מובילים,‬
‫ניתן להם מלגה וכך יהיו לנו יותר אלופים.‬
‫מפה זו מציגה את כל מרכזי האימונים‬
‫שיש לנו ברחבי ארה"ב.‬
‫ניקח את אלף הילדים הטובים ביותר,‬
‫וה-500 שנותרו יישארו בחוץ.‬
‫אחר כך נבחר מתוכם 200 והשאר יישארו בחוץ.‬
‫אחר כך יישארו עשרה ומתוכם נטפח אלוף.‬
‫- טיפוח אלוף הטניס של העתיד -‬
‫- ניסוי גדול בטניס האמריקאי -‬
‫כל דבר בספורט האמריקאי הוא הטוב ביותר‬
‫ודורש שביעות רצון מיידית,‬
‫והטניס לא היה יוצא דופן.‬
‫בשלב ההוא, הטניס האמריקאי היה בפיגור.‬
‫בכירים בטניס אומרים‬ ‫שהטובים באמריקה מזדקנים.‬
‫ורבים בתחום טניס הגברים חוששים לעתידו.‬
‫הלחץ הורגש במיוחד בקרב חברי איגוד הטניס‬
‫והם השקיעו משאבים עצומים‬ ‫בטיפוח השחקן הבכיר הבא.‬
‫יש דרישות רבות מצד תאגידים נותני חסות,‬
‫התקשורת והמעריצים‬ ‫לתקווה חדשה בטניס האמריקאי.‬
‫אז אפילו ברמת האקדמיה,‬
‫שחקן אמריקאי שיוכל לשחק ברמה הבאה‬
‫נהפך למצרך מבוקש.‬
‫אבל בכנות,‬
‫כשראיתי לראשונה את מרדי,‬
‫לא אמרתי לעצמי,‬
‫"הבחור הזה עילוי. הוא יגיע לרמה עולמית".‬
‫היה את עניין כפות הרגל השטוחות,‬
‫ההבנה ש"חבטת כף היד שלו איומה".‬
‫אבל החשיבה שלו סקרנה אותי.‬
‫מרדי חובט הצדה, הכדור חוזר,‬ ‫והוא חובט בו באלכסון לצד השני,‬
‫ואתה חושב, "וואו, זו חבטה רצינית".‬
‫אז פניתי לאיגוד ואמרתי,‬ ‫"אני רוצה שמרדי יתקבל לסאדלברוק".‬
‫סאדלברוק הייתה נקודת מפנה גדולה.‬
‫הרבה דמעות.‬
‫הייתי שם ביום האוריינטציה‬ ‫ובכיתי כל הדרך הביתה‬
‫כשהשארנו אותו שם.‬
‫אהבנו שהוא היה איתנו בבית‬ ‫ופתאום הוא איננו.‬
‫לא שיערתי בנפשי שהוא יעזוב בגיל 15.‬
‫גרתי בעיירה קטנה,‬
‫ורו ביץ', פלורידה.‬
‫אז אני זוכר שהפעם הראשונה שעברתי‬
‫הייתה חוויה פוקחת עיניים מאוד.‬
‫היו שם מקצוענים אמיתיים.‬
‫ג'ים קורייר התאמן שם.‬
‫פיט סמפראס התאמן שם בזמנו.‬
‫צפיתי בהם מתאמנים‬ ‫והרגשתי באמת כמו שחקן טניס.‬
‫כאן, בסאדלרברוק,‬
‫אנחנו מתמחים‬ ‫בטיפוח כמה מהשחקנים הטובים בעולם.‬
‫פיט סמפראס, מרטינה הינגיס,‬
‫אנדי רודיק, ג'ניפר קפריאטי.‬
‫אליטת הטניס האמריקאי.‬
‫אנחנו באמת מאמינים שחוסן נפשי‬ ‫הוא אחד הדברים החשובים‬
‫שמגדירים אותם כמתחרים.‬
‫במסגרת תוכנית טיפוח השחקנים,‬
‫אנחנו מפתחים את הכישורים הגופניים שלהם,‬
‫הכישורים הרגשיים, הנפשיים,‬
‫כדי שהם יוכלו להיהפך למקצוענים מצליחים‬
‫ולהגיע להישגים‬ ‫בתחרויות הגראנד סלאם וגביע דייוויס.‬
‫אז היה עלינו להנחיל‬ ‫משמעת נפשית כזאת בשלב מוקדם.‬
‫זה משהו שלעולם אינו אינסטינקטיבי‬ ‫כשמדובר בילד.‬
‫קמים בבוקר,‬
‫מתאמנים בחבטות לפעמים עוד לפני הלימודים.‬
‫אני לא יודע עד כמה הלימודים עצמם היו קשים,‬
‫אבל שיחקנו הרבה טניס.‬
‫אנחנו באמת מאמינים‬ ‫שתרגולים מפתחים כישורים,‬
‫וצריך להתאמן באופן מושלם.‬
‫אחר כך מתאמנים בחדר הכושר,‬
‫הולכים ללמוד כמה שעות,‬
‫וחוזרים למגרשי הטניס בשעה אחת.‬
‫בום. "לקום אתמול בבוקר" למחרת היום.‬
‫פעמיים בשבוע היינו נכנסים לחדר ישיבות‬
‫וצופים בסרטון על חוסן נפשי‬ ‫של ג'ים קורייר ופיט סמפראס.‬
‫חוסן נפשי הוא לא דבר שקל לפתח אותו,‬
‫אבל אם תיישמו את השלבים שנתאר בקלטת,‬
‫תזכו לתוצאות אמיתיות.‬
‫בגיל ההוא הפנמתי את תפישת העולם שאומרת,‬
‫"תוריד את הראש,‬
‫תתעסק בעניינים שלך ואל תפגין שום חולשה".‬
‫זה אומר בלי להתבכיין, בלי להתלונן,‬
‫בלי נתיבי מילוט.‬
‫אפשר ליצור אלוף?‬
‫לעצב אותו בדמות טייגר וודס‬ ‫או מייקל ג'ורדן הבאים?‬
‫באתר סאדלברוק בפלורידה,‬
‫קבוצה של ילדים מבטיחים‬ ‫גרים ומתאמנים הרחק מהבית.‬
‫אבל רק קומץ מהצעירים האלו‬ ‫יצליחו כמקצוענים.‬
‫זוהי הישרדות פשוטה ואכזרית‬ ‫של החזקים ביותר גופנית‬
‫והחסונים ביותר נפשית.‬
‫היה מדהים לראות‬ ‫כמה קשוחים היו הרבה שחקנים שם.‬
‫אבל אנדי רודיק…‬
‫הילד הזה היה שונה.‬
‫התחרותיות שלו הייתה שונה‬ ‫מזו של שאר הילדים ששיחקת נגדם.‬
‫באנדי בערה אש.‬
‫אינטנסיבי מאוד, חסר רחמים במגרש,‬
‫עד למצב שבו הייתי נכנע קצת.‬
‫הוא רצה לנצח יותר מדי כמעט.‬
‫אני מנבא שאנצח.‬
‫מה זה?‬
‫אני אנצח היום.‬
‫זאת אחת הסיבות, אם לא העיקרית שבהן,‬ ‫לכך שהוא זכה בתהילה בקריירה שלו.‬
‫אנדי, מה אתה רוצה להשיג בטניס?‬
‫רק להיות השחקן הכי טוב שאני יכול להיות.‬
‫כמו מי היית רוצה להיות?‬ ‫אנדרה אגאסי? פיט סמפראס?‬
‫גם פיט סמפראס וגם אנדרה אגאסי.‬
‫כשאנדי הגיע לאקדמיה,‬
‫הייתה התלהבות סביבו.‬
‫הוא באמת היה יוצא דופן.‬
‫אנשים היו חולפים על פני מגרש הטניס,‬
‫וכולם היו עוצרים לצפות בהגשה של אנדי.‬
‫התאמנתי עם מרדי יום אחד.‬
‫התעצבנתי באימון.‬
‫התכוננתי, הפעלתי תנופה בשתי רגליי,‬
‫חבטתי הכי חזק שיכולתי,‬
‫הכדור נפל במגרש‬ ‫וזה בדיוק מה שעשיתי במשך 15 שנה לאחר מכן.‬
‫כשאנדי ומרדי עזבו את האקדמיה,‬
‫אנדי היה בדרכו להיות שחקן ברמה עולמית.‬
‫- אנדי רודיק, שחקן צעיר מספר 1 -‬
‫אז מרדי למעשה נועד לשרת את צרכיו של אנדי.‬
‫בני הזוג רודיק ידעו‬ ‫שאנדי זקוק לבני זוג לאימונים.‬
‫הם גם הבינו כמה חשוב שלאנדי‬
‫יהיו חברים ושהוא ייהנה מזה,‬
‫ומרדי התאים לכך.‬
‫הוא יכול היה לעמוד בקצב שלו, להשתעשע איתו,‬
‫אבל בסופו של דבר הוא שימש בן זוג לאימונים.‬
‫הייתי בן 16 כשעזבתי,‬
‫ובני הזוג רודיק היו נחמדים ואמרו,‬ ‫"אתה יכול לגור איתנו".‬
‫לא הכרתי אותם באופן אישי אז,‬
‫אבל עברתי לביתם וקיבלתי חדר שינה.‬
‫הוא היה מעין ילד חופים רגוע,‬
‫ואז הוא הגיע לבית שלנו ושאל, "מה קורה?"‬
‫אבא שלי אמר, "תקשיב, אתה יכול להישאר כאן.‬ ‫זו בחירה.‬
‫אבל אם אתה כאן,‬ ‫אנחנו פועלים בצורה מסוימת".‬
‫אבא שלי היה אדם קשוח,‬ ‫ואני אומר את זה לטובה.‬
‫איש צבא, בלי זיבולים.‬
‫אבא שלו היה מעיר אותי בחמש בבוקר‬
‫ואומר, "מרדי, זמן מתיחות".‬
‫אני אומר, "השעה חמש, מר רודיק.‬
‫אני לא יכול, אני עייף מדי".‬ ‫"קום, זה הזמן למתיחות."‬
‫זאת הייתה רמה תובענית מאוד‬ ‫של אימונים ותחרותיות.‬
‫עכשיו, התחרות שלי הייתה מעבר למסדרון.‬
‫הוא שיחק טוב יותר וישב מולי בארוחת הערב.‬
‫התחרינו בכל דבר,‬
‫בין אם במשחק וידאו,‬
‫כדורסל,‬
‫בנות.‬
‫לא היינו החברים הכי טובים. היינו אחים.‬
‫אז היינו יכולים לצרוח זה על זה,‬ ‫ללכת מכות כמעט,‬
‫ולעשות חיים ביחד למחרת.‬
‫כישרון כמו מרדי קרוב אליי היה מעולה עבורי.‬
‫אני חושב שבסופו של דבר זה היה טוב לשנינו.‬
‫- כוכבי טניס עולים -‬
‫בזכות משפחת רודיק‬ ‫נהפכתי משחקן מוביל במדינה‬
‫לשחקן בכיר בעולם.‬
‫מספר שתיים במדינה זה לא רע.‬
‫מרדי פיש.‬
‫כשאנדי ומרדי נהפכו למקצוענים,‬
‫הייתה ציפייה חשובה‬ ‫להצטיינות של אמריקאי בשלב מוקדם.‬
‫חובב הטניס האמריקאי היה‬ ‫מפונק במשך שנים רבות.‬
‫סמפראס, אגאסי, קורייר, קונורס , מקנרו.‬
‫כלומר עשרות שנים של שליטה אמריקאית בטניס.‬
‫- גביע דייוויס, ארה"ב -‬
‫גדלתי בקצהו‬
‫של הדור של קונורס ומקנרו.‬
‫הייתי באליפות ארה"ב ב-91.‬
‫- מקנרו לנשיאות -‬
‫התגנבתי לאצטדיון.‬
‫האווירה נראתה לי מטורפת.‬
‫קונורס השתגע והתנהג כמו כוכב רוק.‬
‫הערב ההוא השפיע עליי עמוקות.‬
‫הוא שינה את חיי ואת השאיפות שלי.‬
‫הטניס האמריקאי שהיה לפני רודיק ולפניי היה‬
‫עידן שלא יחזור על עצמו שוב.‬
‫צפיתי בחבר'ה האלה כל חיי.‬
‫אמריקאים שמתחרים על תארים בסלאם אחרי סלאם.‬
‫זה היה עידן הזהב.‬
‫צפיתי בצ'אנג מנצח ב-1989.‬
‫הייתי דבוק למסך‬ ‫כשאנדרה ניצח בסלאם הראשון שלו.‬
‫לכבוד יום הולדתי התשיעי, אמי לקחה אותי‬ ‫לצפות בפיט מנצח באליפות של 1990.‬
‫ג'ים קורייר ניצח‬ ‫בארבע תחרויות סלאם ב-1991-1992.‬
‫אז היה עידן מיוחד מאוד של טניס,‬
‫עשרים שנה של השחקנים הטובים ביותר בעולם.‬
‫כעת היו אנדי, מרדי.‬
‫זה מה שציפו מהם להיות ולעשות.‬
‫ואז פתאום, בגיל 17-18,‬
‫הדור האגדי הזה דחף אותי ואת מרדי.‬
‫…במטוס של פיט סמפראס.‬
‫הייתה דחיפה חזקה מצד האלופים הגדולים‬
‫מתוך ציפייה שנמשיך במורשת הזאת.‬
‫אלוהים! מה קורה, לעזאזל?‬
‫בינתיים, החברים שלי בשנתם האחרונה בתיכון.‬
‫תפסתי אותך, גבר!‬
‫אז זאת הייתה התבגרות מעניינת מאוד.‬
‫חשנו היטב באחריות הזאת.‬
‫לצד הזה וחבטה.‬
‫היינו מודעים להיסטוריה.‬
‫היינו שם. זכינו לראות את הכול.‬
‫קבלו בבקשה את קפטן‬ ‫הנבחרת האמריקאית בגביע דייוויס,‬
‫ג'ון מקנרו!‬
‫אנדרה אגאסי!‬
‫פיט סמפראס!‬
‫ב-2003 העפלתי לגמר הראשון שלי בסינסינטי,‬
‫אירוע גדול בסדרת המאסטרס,‬ ‫זמן קצר לפני אליפות ארה"ב הפתוחה.‬
‫עלייה בדירוג, פרס כספי גדול.‬
‫עשרות אלפי צופים ביציעים ובטלוויזיה.‬
‫בדיוק מלאו לי 21.‬
‫המשחק הזה היה עשוי לשנות את חיי לנצח.‬
‫ושיחקתי נגד אנדי.‬
‫עד כה, השוואות לאלופי אמריקה הגדולים‬
‫בשני העשורים האחרונים לא צלחו.‬
‫אבל אנדי רודיק נגד מרדי פיש‬ ‫בגמר שכולו אמריקאי, מיד,‬
‫בשידור חי באי-אס-פי-אן-2.‬
‫ארבע שנים קודם,‬ ‫שיחקנו במגרש מתחם הדירות של המאמן שלנו.‬
‫כעת, עלינו למשחק יוקרתי מאוד‬ ‫בטורניר עצום בסינסינטי,‬
‫שצפינו בו כילדים.‬
‫מרדי פיש התגורר כשנה בערך בבית משפחת רודיק‬
‫בדרום פלורידה.‬
‫חלמנו לשחק זה נגד זה‬
‫בטורניר גדול כזה מאז שגרנו ביחד.‬
‫מרדי צפה בעלייתו של אנדי רודיק‬
‫ואמר אתמול,‬ ‫"תמיד חשבתי שזה רק עניין של זמן‬
‫עד שאצליח כמוהו, כך אני מקווה".‬
‫מרדי פיש עלה והוכיח‬ ‫שהוא יריב ראוי לאנדי רודיק.‬
‫הוא לא חש מאוים כלל.‬
‫אנדי הכיר את המשחק שלי טוב יותר מכל שחקן,‬
‫ואני הכרתי את המשחק של אנדי‬ ‫טוב יותר מכל שחקן.‬
‫השתמשתי בזה לטובתי.‬
‫אי אפשר לטעות כאן.‬
‫כנגד כל הסיכויים,‬ ‫מרדי פיש מנצח במערכה הראשונה‬
‫במשחק האליפות הזה בסדרת המאסטרס.‬
‫מסוג המשחקים האלו‬
‫שנעים מצד לצד בין שני חובטים חזקים.‬
‫אנדי רודיק מנצח במערכה השנייה.‬
‫איזה משחק!‬
‫זה היה תחרותי מאוד, קשה מאוד מבחינה נפשית.‬
‫אבל לא הייתה לי כוונה להיכנע.‬
‫נקודת משחק למרדי פיש.‬
‫פתאום הגעתי לנקודת משחק.‬ ‫"לעזאזל, יש לי נקודת משחק."‬
‫זה הרגע הגדול ביותר בחייו של מרדי פיש.‬
‫הוא מגיש,‬ ‫יש לו את ההגשה המהירה ביותר בכל הזמנים.‬
‫תהיתי מה הוא יעשה.‬
‫לקראת סוף המערכה השלישית‬ ‫זה נהפך לקרב שחמט.‬
‫מרדי ידע שאני מכוון לחבטת כף היד שלו,‬
‫כי הגשתי כך נגדו אלף פעם בעבר.‬
‫"הוא ילך על חבטת כף יד, אני יודע את זה."‬
‫הוא יודע שחבטת כף היד שלי פחות טובה,‬ ‫אז הוא בטח יגיש את הכדור לשם.‬
‫אבל הוא יודע שאני יודע,‬ ‫אז הוא בטח יבחר בחבטת גב יד.‬
‫לא, הוא בטוח לא ילך על חבטת גב יד.‬
‫רק רגע.‬
‫הוא בטח יודע שאני יודע את זה.‬
‫אתה רציני?‬
‫לא מהר במיוחד, 138 קמ"ש.‬
‫לגמרי בטווח הנוחות של מרדי פיש.‬
‫לעזאזל. ידעתי שהוא הגיש קיק‬ ‫לחבטת גב היד שלי.‬
‫זה המהלך שאני הייתי בוחר בו.‬
‫אבל היה לי מזל והשגתי עוד נקודת משחק.‬
‫זה הזמן לריכוז עמוק‬
‫בלי לתת למחשבות להפריע.‬
‫הוא הקפיץ את הכדור וחשבתי,‬
‫"זאת ההזדמנות שלך.‬
‫הוא בטוח לא ילך על חבטת גב היד שלי שוב,‬
‫אז הוא חייב לשלוח פצצה לחבטת כף היד שלי.‬
‫אבל רגע, הוא יודע שאני יודע‬ ‫שהוא ידע מה שידעתי…‬
‫…חבטת גב היד. לא, הוא בטוח לא ילך על זה.‬
‫הוא בטח יגיש…"‬
‫אין מצב.‬
‫הגשת קיק רחבה, שוב.‬
‫חשבתי על זה יותר מדי,‬
‫ופספסתי.‬
‫הוא זרק לי מבט אחרי שחבטתי בכדור, כאילו,‬
‫"אולי רק אנחנו מבינים‬ ‫את המשמעות של מה שניסית לעשות שם."‬
‫הפסדתי לבסוף 7:6 במערכה השלישית.‬
‫הפסד שובר לב עצום ראשון שלי.‬
‫וזה עדיין כואב.‬
‫ראשית דבר,‬
‫אני רוצה לברך את מרדי.‬
‫קשה לנסות לקרוע את הצורה למישהו שאתה אוהב.‬
‫מבחינתי זה היה המשחק המכריע.‬
‫אנדי היה השחקן האמריקאי המוביל הבא.‬
‫ואז הוא נהפך לשחקן מספר אחת בעולם.‬
‫- שבוע לאחר מכן… -‬
‫אם מדברים על אליפות ארה"ב,‬
‫לפני שנה דיברנו על אנדי רודיק,‬
‫אבל עכשיו מדובר בדירוג במקום הטוב ביותר‬
‫ואפילו בניצחון.‬ ‫איך דברים השתנו עבור אנדי רודיק.‬
‫לקחתי ברציניות את האחריות, המשקל והציפייה.‬
‫הייתי בכושר שיא,‬
‫הייתי מוכן.‬
‫השלמתי את האימונים.‬
‫חלמתי על זה כילד, כשגדלתי,‬
‫ולכן יש משהו מיוחד מאוד‬ ‫בלשחק באליפות ארה"ב הפתוחה.‬
‫אתה מתכונן ומגיב כך או אחרת.‬
‫אתה קופא או מצליח, ובאותו יום הצלחתי.‬
‫רודיק, מרחק הגשה אחת.‬
‫ניצחון לרודיק.‬
‫שלוש מערכות:אפס.‬
‫אני לא מאמין.‬
‫קודם הייתי שחקן טניס.‬ ‫אחרי זה, משהו אחר, יותר מטניס.‬
‫אין לתאר כמה אני שמח‬ ‫להיות ב"סטרדיי נייט לייב".‬
‫אנדי, תחתום כאן!‬
‫די עם השטות של "איך ההרגשה‬ ‫להיות העתיד של הטניס האמריקאי?"‬
‫לא עוד.‬
‫ההצלחה של אנדי מדהימה ונפלאה.‬
‫הבחור הזה הוא חבר שלך ואחיך,‬
‫ואתה מעודד אותו להצלחה כל חייך.‬
‫אתה כזה חמור!‬
‫כן, אז מה הייתה השאלה?‬
‫לא חשתי קנאה,‬
‫אבל הרגשתי, "הלוואי שיכולתי לעשות את זה".‬
‫הניצחון של אנדי באליפות ארה"ב,‬
‫זה היה מדהים.‬
‫סוף סוף היה לנו אמריקאי‬ ‫שהיה בדרך לזכייה בתארי גראנד סלאם.‬
‫אז למה בועת הטניס האמריקאי התפוצצה?‬
‫אני חושב שלבועה קראו פדרר.‬
‫הוא מצא דרך לנצח בכל פעם.‬
‫כל פעם.‬
‫רוג'ר הוא שחקן ההגנה וההתקפה הכי טוב בעולם‬
‫בעת ובעונה אחת.‬
‫איך תוקפים את זה?‬
‫לרוג'ר הייתה הילה של בלתי מנוצח,‬
‫ולא נותרה לך שנייה לנשום‬ ‫כי הוא פשוט השתלט על זה.‬
‫בום. נקודה לזכותו.‬
‫הוא הספורטאי האהוב ביותר בכל העולם.‬
‫אתה דובר 17 שפות,‬ ‫השיער שלך מדהים ואתה לא מזיע.‬
‫אני לא מקנא בהצלחה שלו.‬
‫אני מקנא בקלילות שבה הוא מתנהל‬ ‫כגדול ביותר בכל הזמנים.‬
‫שיחקנו בגמר 2004 בהלה.‬
‫רוג'ר עלה ל-6:0, 3:0 תוך 25 דקות.‬
‫חשבתי, "לא ייאמן".‬
‫הבחור הזה ינצח אותי 6:6, 6:6 בגמר הטורניר.‬
‫הוא בטח הרגיש לא נעים כי כל האנשים‬
‫שילמו כסף כדי לצפות,‬
‫ואני משוכנע עד היום‬
‫שהוא האריך קצת את המשחק לתוצאה 6:0, 6:3.‬
‫הוא מתח אותו כדי שיימשך שעה.‬
‫ואז, כשלא יכול היה להיות גרוע יותר,‬
‫ב-2005,‬
‫הופיע בחור בשם נדאל.‬
‫מדהים!‬
‫וב-2007, בחור בשם נובאק ג'וקוביץ'.‬
‫אלוהים! אתה צוחק עליי?‬
‫וחשבתי, "וואו.‬
‫שלושת השחקנים הגדולים ביותר בכל הזמנים‬ ‫מאותו דור".‬
‫זה נהפך למאמץ אדיר,‬
‫לנסות לנצח את אלו שנהפכו‬ ‫להר ראשמור של המשחק.‬
‫וכל הזמן לספוג ביקורת.‬
‫אבל אבי החדיר בי מנטליות צבאית שלפיה,‬ ‫אם חוטפים אגרוף,‬
‫קמים ועושים זאת שוב.‬
‫נאלצתי לקום הרבה.‬
‫מלך העולם.‬
‫אני מלך העולם!‬
‫במבט לאחור, בשלב הזה בקריירה שלי,‬
‫הייתי במקום ממש טוב, מבחינה רגשית ונפשית.‬
‫הרגשתי בר מזל לשחק טניס מקצועי.‬
‫פשוט חלום.‬
‫נסעתי לאסיה, נסעתי לסינגפור,‬
‫נסעתי לבלגיה, נסעתי לצרפת.‬
‫לכל מקום. כל מקום בעולם.‬
‫אהבתי לבלות עם חברים,‬
‫ולאכול מה שהתחשק לי, ולשתות מה שהתחשק לי.‬
‫אני חושב שנצא לבדוק את חיי הלילה המקומיים,‬
‫אז נתראה מחר.‬
‫באותה תקופה פגשתי את אשתי,‬
‫שאני מכנה "מלאך".‬
‫הוא מעולם לא היה ספורטאי שחצן.‬
‫הוא לא התרברב.‬
‫הוא היה בחור כיפי ושטותי.‬
‫כבש את לבי, האמת.‬
‫זאת הייתה תקופה מאושרת לכולם.‬
‫לצפות במרדי כאוהד טניס,‬
‫זה היה כיף. ממש כיף!‬
‫נדהמתי מזה, כמו כולם.‬
‫הוא בחור רגיל לגמרי.‬
‫היינו אומרים,‬ ‫"מה מרדי עושה שם במגרש באצטדיון?"‬
‫מגרש פתוח. רודיק נכנס.‬
‫והנה זה.‬
‫מה היעדים שלך השנה?‬
‫המטרה הגדולה היא לנצח את אנדי אולי.‬
‫זה ממש טוב.‬
‫האמת, קריירה רגילה.‬
‫ולא זכיתי להצלחה.‬
‫מרדי הוא האיש שרבים חיכו שיפרוץ.‬
‫הוא משחק כבר כמה שנים…‬
‫זה היה מאבק קשה עבורו…‬
‫להתקרב למקום שאנדי רודיק נמצא בו.‬
‫אנשים שנחשבים לגדולים בכל הזמנים,‬
‫יש להם קטע של "נקרע לך את צורה.‬
‫"נקרע אותך לגזרים.‬ ‫נרמוס אותך בדרכנו לניצחון".‬
‫בשלב ההוא בקריירה שלו,‬ ‫אני לא חושב שמרדי היה מוכן לעשות את זה.‬
‫זה לא מפני שלא רציתי בזה.‬
‫באמת לא הבנתי את זה. לא קלטתי.‬
‫אני בדרך כלל יכול לדעת‬ ‫אם ילד בן 17 או 18 קולט את זה.‬
‫זה אף פעם לא משתנה. זה לא משתנה.‬
‫מרדי הוא אחד היחידים שראיתי‬
‫שהבין ושינה את זה.‬
‫ב-2009 קניתי תא לחץ‬
‫שמזרים חמצן לגוף שלך ומזרז את ההחלמה,‬
‫והייתי נכנס לישון שם, לנמנם,‬
‫ונמצא בתוכו ללא הפסקה.‬
‫וחוויתי רגע אמיתי של גילוי עצמי,‬
‫וחשבתי, "אני בן 28,‬
‫בשלב האחרון של הקריירה שלי,‬
‫ואני לא אפיק מהקריירה שלי‬
‫את כל מה שהייתי יכול ואמור".‬
‫רציתי נואשות לוודא שכשאפסיק לשחק,‬
‫אוכל להניח את הראש על הכרית כל לילה‬
‫בידיעה שניסיתי כל מה שיכולתי לעשות.‬
‫אז אמרתי לעצמי,‬
‫"בוא נעשה את זה. בוא נעשה את זה באמת".‬
‫עבדתי באיגוד קצת יותר מעשר שנים.‬
‫אני זוכר שמרדי התקשר. הוא רצה לבדוק‬
‫אם הוא באמת יקדיש מעצמו‬ ‫ב-100 אחוז כמו שאנדי עשה,‬
‫האם הוא יצליח באותה מידה.‬
‫ואז הוא שכנע אותי לעבור ללוס אנג'לס,‬
‫לגור איתו ועם סטייסי,‬ ‫ולראות אם נוכל להשיג שיפור.‬
‫הוא ישב איתי ועם המאמן שלו, כריסטיאן, ואמר‬
‫שיש עוד הרבה יותר שהוא רוצה להשיג.‬
‫אמרתי לכריסטיאן שהמטרה הסופית שלי היא‬ ‫להגיע ללונדון,‬
‫ולהעפיל לגמר האיי-טי-פי.‬
‫הגמר בסוף השנה הוא לטובים ביותר.‬
‫רק שמונת השחקנים הטובים ביותר בעולם‬ ‫מוזמנים לגמר.‬
‫היעד שלי היה להכניס את מרדי לכושר שיא.‬
‫השלב הראשון היה תזונה. לרדת במשקל.‬
‫שקלתי 92 ק"ג.‬
‫אז רציתי להוריד 5.5 ק"ג.‬
‫הפסקתי עם אלכוהול, פיצה, קינוחים, צ'יפס.‬
‫הייתי רעב כל יום.‬
‫אחר כך התחלנו להתאמן כמה שיותר,‬
‫כל היום, כל יום.‬
‫כשחזרתי למגרש,‬
‫אמרתי למאמן שלי, "תן לי מחבט,‬
‫ושלח כדור לצד אחד ואחר כך לצד השני,‬
‫וכך הלאה,‬ ‫ונעשה את זה במשך שעות על גבי שעות".‬
‫כדי לנצח את רוג'ר ורפא ונובאק,‬
‫אתה צריך רגליים חזקות כמו של שחקן פוטבול,‬
‫ריאות חזקות כמו של רץ מרתון,‬
‫ובנוסף לכל זה,‬ ‫רמה בלתי נתפשת של יכולת ריכוז.‬
‫אז ביצענו תרגילי חימום דינמיים,‬
‫תרגילי תנועה, מסירות בכדור כוח,‬
‫מצד לצד, אימונים משולבים, ספרינטים.‬
‫חזרתי לכושר, לא התעייפתי,‬
‫יכולתי להתאמן במשך שעות.‬
‫יכולתי לרוץ לנצח,‬
‫וזה נהפך לדת, לאורח חיים.‬
‫"אשחק איתך שתי מערכות, ואיתך שתי מערכות,‬
‫ואחרי הצוהריים אשחק שתי מערכות איתך,‬ ‫ונחזור על זה שוב ושוב."‬
‫נוריד נפיחות בעזרת קרח‬ ‫ולמחרת נעשה זאת שוב.‬
‫זה היה קיצוני, לטוב ולרע,‬ ‫אבל זה היה כך בכל דבר.‬
‫ללכת לישון בשבע וחצי ולא לפגוש חברים יותר.‬
‫לא נשאר הרבה זמן לדברים אחרים.‬
‫מאותו רגע, כל החלטה שקיבלתי‬
‫הייתה קשורה לקריירה שלי.‬
‫הייתי כפייתי.‬
‫זה לא נגמר.‬ ‫לעולם לא יכולתי להיות יותר מדי בכושר.‬
‫כך חלפו להם חודשיים וחצי,‬
‫ושקלתי את עצמי.‬
‫78 ק"ג. הורדתי 14 ק"ג.‬
‫אז הוא באמת… הוא הפך את עצמו לחיה.‬
‫ואז נפתחה העונה.‬
‫עד היום אני לא יודע למה הגעתי למסקנה הזאת,‬
‫אבל החלטתי לנסוע לניופורט.‬
‫- ניופורט 2010 -‬
‫זה טורניר ממש קטן‬
‫בעיירה קטנה ויפה בניו אינגלנד.‬
‫אמרתי לעצמי שאני צריך לנצח בטורניר הזה.‬
‫"אני חייב לנצח בטורניר."‬
‫העפלתי לרבע הגמר,‬
‫ושיחקתי נגד חבר שלי, פרנק דנסוויק.‬
‫מרדי פיש, רזה יותר ב-14 ק"ג.‬
‫היה די מפתיע לראות אותו מקרוב.‬
‫והפסדתי במערכה הראשונה די מהר.‬
‫והנה זה. מערכה ראשונה לבלגי הצעיר.‬
‫קשה לדעת על מה פיש חושב.‬
‫"לעזאזל, הבחור הזה ינצח אותי."‬
‫כל מה שהקרבתי,‬
‫שיניתי את חיי.‬
‫"אני חייב לנצח."‬
‫אם לא אעשה משהו כדי לעצור את הבחור הזה,‬
‫אז אני לא יודע.‬
‫זה יקרה? אני אצליח לשנות את הקריירה שלי?‬
‫אז הגענו לחילופי הצדדים.‬
‫אני זוכר שניגשתי אליו,‬
‫וכמו משום מקום…‬
‫"אין סיכוי שתנצח אותי.‬ ‫לא תנצח אותי. אין מצב.‬
‫אני אנצח אותך. אחזור ואנצח אותך.‬
‫אין סיכוי שתנצח אותי."‬
‫ופרנק אמר, "מה? מה קורה פה?"‬
‫והשופט אמר, "מרדי, תירגע".‬
‫ולא האמנתי, אבל זה ממש שיבש את הקצב שלו.‬
‫ומרדי פיש…‬
‫סוף סוף, מרדי פיש חוזר בסערה.‬
‫חבטה ארוכה, מגרש פתוח. הנה זה.‬
‫מרדי פיש.‬
‫נקודה אחרונה מדהימה.‬
‫הכושר הגופני גבר. ועבדתי קשה מאוד.‬
‫כריסטיאן ואני עבדנו קשה מאוד.‬
‫ניצחתי בטורניר ההוא.‬
‫הנה הוא, האלוף שלנו, מרדי פיש.‬
‫איחולים!‬
‫עשיתי כל מה שנדרש כדי לנצח.‬
‫איבדתי חבר,‬
‫אבל הייתי חייב לעשות את זה.‬
‫המשחק הזה היה נקודת מפנה ששינתה את חיי.‬
‫באמת. הוא שינה את חיי.‬
‫- גמר אטלנטה 2010, שבוע לאחר מכן -‬
‫חבטה מצוינת של פיש.‬
‫כל כך טוב.‬
‫נקודות משחק.‬
‫מרדי פיש מנצח בניופורט ובאטלנטה.‬
‫שני טורנירים ברצף.‬
‫- דירוג: 49 -‬
‫אלוהים אדירים.‬ ‫מרדי התחיל לנצח משחק אחר משחק.‬
‫איזו נקודה של פיש!‬
‫משחק עשירי ברציפות למרדי פיש.‬
‫מרדי החדש הופיע ופתאום,‬
‫הפנים שלו רזים,‬
‫הוא מנצח במשחקים כל שבוע,‬
‫ואתה נשען לאחור ואומר...‬
‫פיש מצליח!‬
‫הוא היה מוריד מתג ונהפך לתוקפני מאוד,‬ ‫ממוקד מאוד,‬
‫אינטנסיבי מאוד.‬
‫זו רמה עולמית.‬
‫וכך, בקביעות, כל שבוע,‬
‫העפלתי לשלבי חצי הגמר והגמר בטורנירים.‬
‫ודי מהר הגעתי לשלב‬
‫שבו שיחקתי נגד הטובים ביותר אי פעם.‬
‫מרדי פיש ואנדי מארי מתכוננים למשחק.‬
‫- אנדי מארי, דירוג: 4 -‬
‫כל כך טוב!‬
‫מרדי פיש מנצח את אנדי מארי.‬
‫תחושת הביטחון שלי שאנצח דחפה אותי קדימה.‬
‫הוא ישחק נגד אחד הגדולים בכל הזמנים.‬
‫רפאל נדאל מתקשה‬ ‫לא בגלל החום אלא בגלל מרדי פיש.‬
‫מוצא חן בעיניך?‬
‫פיש ממשיך להעניש את נדאל.‬
‫וזה מביא את מרדי לשלוש נקודות משחק.‬
‫כן!‬
‫מרדי פיש הביס את רפאל נדאל‬ ‫בפעם הראשונה בקריירה שלו.‬
‫איזה מאמץ אדיר.‬
‫- דירוג: 16 -‬
‫כולם מריעים לו ושמחים בשביל מרדי פיש.‬
‫נכנסתי ל-20 המובילים בעולם.‬
‫אם אנצח בעוד כמה משחקים,‬
‫יהיה לי סיכוי להעפיל לגמר האיי-טי-פי.‬
‫איזו משמעות יש להגעה ללונדון?‬
‫משמעות רבה. בתחילת כל עונה, כ-100 בחורים‬
‫שואפים להגיע ללונדון בסוף השנה,‬
‫ושמעתי שכל מה שקשור‬ ‫לגמר האיי-טי-פי הוא מדהים,‬
‫ואשמח לחוות את זה בעצמי.‬
‫אבל אז שיחקתי נגד אנדי.‬
‫- אנדי רודיק, מדורג: 9 -‬
‫והפסדתי לאנדי תשע פעמים ברציפות.‬
‫איזה משחק מצפה לנו הערב,‬
‫אנדי רודיק נגד מרדי פיש, חברו הטוב.‬
‫…מרדי פיש, והוא הפסיד לאנדי רוריק‬ ‫תשע פעמים ברצף.‬
‫כששיחקנו זה נגד זה,‬
‫אני רציתי משחק פיזי, אכזרי.‬
‫רציתי לגרור אותו איתי לביוב.‬
‫הוא מעולם לא הסכים לעשות את זה.‬
‫אני חושב שרודיק‬ ‫עדיין קשוח יותר מבחינה נפשית.‬
‫הפסדתי לו כל כך הרבה פעמים‬ ‫כי הוא כל כך חזק נפשית,‬
‫והוא תמיד גבר עליי מבחינה גופנית.‬
‫אבל עכשיו היה לי גוף חדש‬ ‫שיכול היה לעייף אותו.‬
‫פתאום הוא מכניס אותי‬ ‫לסדרת חבטות של 10, 15, 20 כדורים.‬
‫הוא הרגיש מוכן להתלכלך בשלב הזה.‬
‫איך תסביר את זה?‬
‫וזה מביא את מרדי לשלוש נקודות משחק.‬
‫מרדי פיש מנצח את אנדי רודיק.‬
‫איש לא מנצח את מרדי פיש כבר עשרה משחקים.‬
‫מרדי הגיע לכאן מהמגרש.‬
‫ברכותיי. היה שווה לוותר על הצ'יפס, נכון?‬
‫ללא ספק.‬
‫זה אחד הניצחונות המספקים ביותר שלי, בפער.‬
‫מרדי עשה את מה שאנדי תמיד פחד שמרדי יעשה,‬
‫ואז זה קרה, ואז זה קרה פעמיים.‬
‫המנצח.‬
‫בפעם השנייה בלבד.‬
‫בשלב הזה חשבתי,‬
‫"אולי אני כבר לא טוב יותר ממנו".‬ ‫עשר שנים מאוחר יותר משחשבנו, אולי,‬
‫אבל אני בטוח שהוא הרגיש שהוא ראוי‬ ‫למעמד של שחקן אמריקאי בכיר.‬
‫עבור אלו שאינם חובבי טניס, זהו מרדי פיש.‬
‫הוא שחקן הטניס המדורג ראשון באמריקה.‬
‫בקרוב ימלאו לך 30,‬ ‫כרגע אתה מדורג ראשון באמריקה.‬
‫למה זה לקח כ"כ הרבה זמן?‬
‫"לעזאזל. אני השחקן מספר אחד בארץ כולה."‬
‫מרדי!‬ ‫-פיש!‬
‫ידעתי. הוא באמת יכול להיות‬ ‫אחד הטובים ביותר.‬
‫ואז הוא הגיע למקום שביעי בעולם,‬ ‫וחשבתי, "אלוהים".‬
‫כן! זה מרדי שלנו.‬
‫טיפסתי גבוה בדירוג.‬
‫סיימתי את השנה בשיא אישי, שביעי בעולם.‬
‫- דירוג: 7 -‬
‫אז אמרתי למאמן שלי ולאשתי,‬
‫"תארזו. לונדון קוראת לנו".‬
‫- לונדון -‬
‫כשהעפלתי, ג'ים קורייר התקשר אליי,‬
‫והוא היה מספר אחד בעולם‬ ‫וניצח בארבעת הגדולים.‬
‫קפטן הנבחרת בגביע דייוויס.‬ ‫הוא שאל, "מה אתה עושה?"‬
‫אמרתי, "כלום. אני בשירותים", משהו כזה.‬
‫לא העליתי את הנושא.‬
‫והוא אמר,‬
‫"תסתכל בראי.‬
‫אתה בעשירייה המובילה בעולם".‬
‫ואמרתי, "תהיה בטוח בזה".‬
‫מרדי פיש!‬
‫זה אירוע מיוחד מאוד.‬
‫שחקני טניס מדהימים.‬
‫פדרר, נדאל,‬
‫ג'וקוביץ',‬
‫מארי,‬
‫פיש.‬
‫זה נכון? זה באמת נכון?‬
‫ומשום מה, הרגשתי שזה נכון.‬
‫יש סיבה לכך שכולנו כאן.‬
‫השגנו תוצאות נהדרות לאורך השנה,‬
‫ולמעשה, אני היחיד כאן שאינו מאירופה.‬
‫זה היה תקוף.‬
‫זאת הייתה הקלה. זאת הייתה התרוממות רוח.‬
‫זה היה כל מה שעבדנו לקראתו.‬
‫אתה לא מצפה שהילד שלך יעשה דברים כאלו.‬
‫מרדי נמצא שם.‬
‫הוא במועדון.‬
‫הפסדתי במשחק צמוד למלך, רוג'ר פדרר.‬
‫אבל זה לא הפריע לי. באמת שלא.‬
‫הזיכרון של להיות אחד מהשמונה האלו,‬
‫זה אחד הרגעים המיוחדים ביותר בחיי.‬
‫ברגעים האלו יכולתי להביט לאחור‬ ‫ולדעת שזה היה שווה את המאמץ.‬
‫מה הדברים החשובים שלמדת השנה?‬
‫שאפשרי להגיע לכאן לשחק,‬
‫שאני יכול לעשות את זה.‬
‫זה מחזק את הביטחון שתוכל לעשות זאת שוב,‬
‫אז אני מקווה שכשימלאו לי 30,‬ ‫זה לא אומר שאחזור לאחור.‬
‫להיות השחקן האמריקאי מספר אחד,‬
‫זה דבר מדהים.‬
‫זה חלום שמתגשם.‬
‫אבל יש בזה הרבה לחץ.‬
‫ככל שעולים גבוה יותר, זה נעשה קשה יותר‬
‫והאחריות רבה יותר.‬
‫אתה כל כך מושקע עד שזה כואב כשאתה לא מנצח.‬
‫וההיבט הפסיכולוגי ממש אכזרי.‬
‫ברגעים הקשים ביותר בחייך, אתה לבד,‬
‫על אי, רק אתה,‬
‫וזה מקום נוראי להיות בו.‬
‫אתה לא יכול להראות את זה,‬ ‫אבל הרגשות מטורפים.‬
‫והחלק המכוער הוא שזה מתחיל בגיל צעיר.‬
‫בגיל 12 תשמע, "הבחור הזה חלש".‬
‫אתה לא רוצה שם כזה.‬
‫אז יצא לי שם של קשוח למדי.‬
‫אבל העמדתי פנים ממש טוב.‬ ‫הייתי ממש חסר ביטחון.‬
‫היה נורא לשהות בחברתי בזמן טורנירים.‬
‫קשה לי כיום לאכול‬ ‫סוג מסוים של חטיף אנרגיה,‬
‫כי זה החיבור שנוצר אצלי‬ ‫וזה מכניס אותי למתח,‬
‫ואני פשוט לא מסוגל לבלוע אותו.‬
‫טוב, בואו ננסה לצלם את זה.‬
‫ואקשן!‬
‫קאט!‬ ‫-זה קאט.‬
‫ב-2012, נפתחו בפניי לפתע הזדמנויות אחרות.‬
‫לא רק טורנירים שמעולם לא שיחקתי בהם קודם,‬
‫דמי ההשתתפות היו בסדר גודל אחר.‬
‫אז החלטנו להקדים ולמלא את לוח הזמנים.‬
‫בתחילת השנה נסעתי לאוסטרליה,‬
‫והפסדתי בסיבוב הראשון.‬
‫תוצאה מאכזבת למרדי פיש.‬
‫אחר כך חזרתי לשישה ימים ללוס אנג'לס.‬
‫טסתי לשווייץ לגביע דייוויס.‬
‫חזרתי לארבעה ימים.‬
‫הגוף שלך אומר, "מה הקטע?‬ ‫חסרה שינה בכל זה".‬
‫ואחר כך טסתי למרסיי.‬
‫הפסד בסיבוב הראשון במרסיי.‬
‫אני לא יודע מה קורה למרדי.‬
‫הוא לא משחק באותה רמה.‬
‫טסתי לדובאי.‬
‫בדובאי התחלתי לקחת הרבה "אמביאן"‬ ‫כדי להתגבר על פערי השעות,‬
‫אבל הפסדתי בסיבוב השני בדובאי.‬
‫הוא מהעשירייה המובילה בעולם.‬ ‫מרדי אמור לנצח.‬
‫המתח והלחץ התחילו להתגבר.‬
‫מה קורה לטניס הגברים בארה"ב?‬
‫ברור שאנחנו לא מצליחים כרגע.‬
‫מרדי השקיע מאמצים רבים‬ ‫כדי להיכנס לעשירייה המובילה,‬
‫אבל אנחנו צריכים ספורטאים טובים יותר‬ ‫ושחקנים רעבים יותר.‬
‫תאמין לי, גם אנחנו תוהים לגבי זה.‬
‫כל התקוות והביקורות‬ ‫של שחקנים אמריקאים מובילים מהעבר‬
‫הונחו על כתפיו של מרדי.‬
‫פיש בבעיה קשה.‬
‫פיש מתקשה…‬ ‫-פיש ממשיך להתקשות…‬
‫מרדי פיש מאוכזב מאוד.‬
‫אתה תוהה למה אתה בעשירייה המובילה?‬
‫ניצחתי במשחקים רבים אשתקד.‬
‫אז לא הגעתי‬ ‫למקום שמיני או תשיעי בעולם בשבוע.‬
‫מרדי רצה לנצח בסלאם‬
‫ולהוכיח שהטניס האמריקאי מעולה.‬
‫עשיתי כל מה שיכולתי‬
‫כדי להיות מושלם ב-100 אחוז.‬
‫בלי אלכוהול.‬
‫משמעת עצמית.‬
‫לאכול נכון כל יום.‬
‫התחושה היא שזה לא נגמר לעולם.‬ ‫שזה פשוט ממשיך.‬
‫החשיבה שלו הייתה מתקבעת על משהו.‬
‫הוא נהפך לאדם אחר.‬
‫זה היה כאילו משהו בתוכו נשבר.‬
‫אני לא יודע אם הוא סיפר לך‬ ‫על הפעם הראשונה במיאמי.‬
‫- מיאמי 2012 -‬
‫אז הגענו למיאמי,‬
‫והכול היה עקום.‬
‫לא יכולת המשחק שלי בהכרח,‬
‫אבל מצבי הנפשי היה עקום.‬
‫עוד פספוס של מרדי.‬
‫מרדי פיש לא יכול לשחק הרבה יותר גרוע מזה.‬
‫אני זוכר שירדתי מהמגרש.‬
‫הייתה טלוויזיה בחדר ההלבשה.‬
‫ערוץ אי-אס-פי-אן עם פטריק מקנרו,‬ ‫קפטן נבחרת גביע דייוויס שלי,‬
‫וכשנכנסתי לחדר, שמעתי…‬
‫מרדי פיש… אין דרך אחרת להגיד את זה.‬
‫ביצוע מחריד.‬
‫חשבתי, "טוב, קודם כל,‬
‫זו הבעת דעה איומה".‬
‫והוא התחיל לחזור על זה שוב ושוב במחשבותיו.‬
‫ביצוע מחריד…‬
‫"ושנית, למה להגיד דבר כזה? אתה חבר שלי,‬
‫הקפטן שלי בגביע דייוויס,‬ ‫עברנו ביחד קרבות קשים."‬
‫זה הלך והתחזק.‬
‫ועוד בטלוויזיה הלאומית.‬
‫אז שמעתי אותו וזה פגע בי מאוד.‬
‫הוא לא הצליח לשלוט בזה.‬
‫היה צדק מסוים בדבריו וחשבתי,‬
‫"אולי הוא לא היחיד שאומר דברים כאלו".‬
‫ביצוע מחריד…‬
‫כל זה ישב עליי כבד מאוד.‬
‫באותו לילה, התעוררתי בשלוש בבוקר,‬
‫והלב שלי הלם בטירוף.‬
‫"לעזאזל, אני עובר התקף לב?"‬
‫אני לא יכול לעצור את זה.‬ ‫אני נשבע, חשבתי שאני גוסס.‬
‫התקשרתי לכריסטיאן‬ ‫והוא לא ענה בפעם הראשונה.‬
‫התקשרתי שוב, לא עונה.‬ ‫התקשרתי בפעם השלישית. שוב ושוב.‬
‫מרדי העיר אותי.‬
‫הוא היה מבועת. גם אני פחדתי.‬
‫הזעקנו אמבולנס ונסענו לבית החולים.‬
‫הם ביצעו בדיקת אק"ג.‬
‫הדופק שלי היה 240 פעימות לדקה.‬
‫הוא מעולם לא היה יותר מ-192.‬
‫הרופאים בדקו ואמרו,‬ ‫"אנחנו חושבים שאנחנו יודעים במה מדובר.‬
‫"זה משהו שנקרא טכיקרדיה".‬
‫יש חשמל מסביב ללב.‬
‫בהפרעות מהסוג הזה, החשמל נורה ללא שליטה.‬
‫יש הליך ניתוחי פשוט שנקרא צריבה.‬
‫מרדימים אותך למשך שעות,‬
‫חודרים דרך המפשעה עד ללב.‬
‫זה הצליח.‬
‫עברתי בדיקה מקיפה.‬
‫נמצאתי בריא ב-100 אחוז.‬
‫הם איתרו את מקור הבעיה המדויק‬
‫ותיקנו את הבעיה.‬
‫אבל התברר שמתחת לפני השטח‬ ‫קורה משהו גדול יותר.‬
‫אחרי הניתוח,‬
‫זאת הייתה הפעם הראשונה שחוויתי‬
‫מחשבות לא נוחות.‬
‫לא ידעתי מהן או למה.‬
‫מעולם לא הייתי קרוב‬ ‫למישהו שסבל מבעיות נפשיות.‬
‫פשוט… לא ידעתי לאן לפנות.‬
‫ואיש לא ידע מה עובר עליי‬
‫כי אימנתי את עצמי לא להפגין חולשה.‬
‫וזה היה משהו שהתגאיתי בו.‬
‫אבל עד אליפות ארה"ב הפתוחה,‬
‫המחשבות הלכו והתגברו.‬
‫מכל שלושה ימים לכל יומיים,‬
‫לכל יום, לכל שעה.‬
‫אבל לספר לאחרים על כך נתפש אצלי כחולשה,‬
‫ולא ידעתי איך להתמודד עם זה.‬
‫אז המשכתי להחזיק את זה בתוכי.‬
‫- אליפות ארה"ב הפתוחה 2012 -‬
‫אליפות ארה"ב 2012 הייתה טורניר מוזר.‬
‫חשתי ש"אני לא יכול‬ ‫לעשות זאת שנה נוספת. זה קשה.‬
‫אני לא יכול להתכונן לזה שוב,‬ ‫גופנית ונפשית".‬
‫אז הפניתי גב לקריירה.‬
‫טוב, תודה לכולכם שבאתם.‬
‫אדבר בקצרה.‬
‫החלטתי שזה יהיה הטורניר האחרון שלי.‬
‫אתה בן 30, וזה לא מבוגר מדי.‬
‫פדרר בן 31.‬
‫למעשה, החלטת לפרוש מוקדם, לא?‬
‫יופי. לא רציתי שזה ייגמר‬
‫בלי שישוו אותי ישירות לרוג'ר, אז תודה.‬
‫האמת שהחבר'ה האלה נהיו ממש טובים,‬
‫ואני לא בטוח ש…‬
‫שבעיות בריאות יאפשרו לי‬ ‫לעשות את מה שאני רוצה לעשות.‬
‫אז אני נזכר בטורניר הזה וחש צביטת אשמה‬
‫כי בחרתי בהקפת ניצחון,‬
‫ואני לא חושב שידעתי‬ ‫עד כמה קשה המצוקה של מרדי.‬
‫אני לא חושב שהבנתי באמת מה קורה.‬
‫ברגע שהגענו לניו יורק,‬
‫המחשבות שלי השתלטו עליי לגמרי,‬
‫כל יום, כל היום.‬
‫ואז אנדי פרש.‬
‫הופתעת שהוא הכריז על כך כאן?‬
‫לא היית מוכן לזה?‬
‫כן. תראה, לכולנו יש ספקות,‬
‫ומעולם לא הבנתי באמת‬
‫כמה לחץ הופעל עליו תמיד‬
‫בטורניר מהסוג הזה‬
‫עד השנה שעברה, שבה אני עליתי למעמד בכיר,‬
‫והוא התמודד עם זה מעולה‬ ‫בלי לספר לנו עד כמה זה קשה.‬
‫הנקודה האחרונה אולי בקריירה של אנדי רודיק.‬
‫ניצחון לדל פוטרו.‬
‫אנדי, זה הרגע שלך.‬
‫המיקרופון שלך.‬
‫מאז שהייתי ילד,‬
‫צפיתי בטורניר הזה והרגשתי בר מזל‬
‫לשבת במקום שכולכם יושבים בו היום,‬
‫ולצפות במשחק הזה, ו…‬
‫לראות אלופים באים והולכים,‬
‫ואהבתי כל דקה, ו…‬
‫תודה על הכול. אני אוהב אתכם. תודה לכם.‬
‫בסיבוב השלישי,‬ ‫נקבע לי משחק ערב באצטדיון ארתור אש,‬
‫ורק שחקנים מובילים השתתפו במשחקי ערב.‬
‫וזה לא היה כי אשחק‬ ‫נגד פדרר או רודיק או נדאל.‬
‫זה היה בגללי.‬
‫באותה שנה, אנשים התלהבו ממרדי.‬
‫חלפו שנים מאז שאמריקאי זכה בתואר הגברים.‬
‫יש סיכוי שאחד מהאמריקאים השנה‬ ‫יקטוף את התואר?‬
‫יש את מרדי פיש. הוא ותיק אבל משחק מעולה‬
‫ומוכן לזכייה באליפות.‬
‫מי שחובב טניס אמריקאי‬ ‫צריך לתמוך במרדי פיש.‬
‫מרדי פיש. כן, הוא האחרון שנשאר!‬
‫כל הנגררים שהוצבו, כל רכבי הטלוויזיה,‬
‫ארה"ב צפתה. העולם כולו צפה.‬
‫ג'ים, אליפות ארה"ב הפתוחה,‬ ‫והשחקנים האמריקאים אוהבים את הלילות.‬
‫ראינו הרבה דרמה לאורך השנים,‬
‫כל כך הרבה חשמל ברגעים האלו.‬ ‫-כן.‬
‫מרדי פיש עבד קשה מאוד‬ ‫כדי להגיע לרגעים האלו.‬
‫הוא צפה באנדי רוריק, חברו,‬ ‫חווה רגעים רבים כאלו,‬
‫ועכשיו האנרגיה עולה. זה רגע האמת.‬
‫גבירותיי ורבותיי, קבלו את השחקנים,‬
‫מרדי פיש וז'יל סימון.‬
‫קדימה, מרדי! קדימה!‬
‫קדימה, מרדי!‬
‫פאק!‬
‫זה היה קרב מתוח מאוד, רכבת הרים רגשית.‬
‫משחק שאתה נמצא בו על הקצה.‬
‫אבל, שוב, שיחקתי טוב.‬
‫המחשבות לא מטרידות אותי על המגרש.‬
‫זה המקום הבטוח שלי.‬
‫קדימה, מרדי!‬
‫זאת הייתה הפעם הראשונה‬ ‫שהתחלתי להאמין באמת‬
‫שאני יכול לנצח בגראנד סלאם הזה.‬
‫קדימה, מרדי!‬
‫בסופו של דבר ניצחתי‬ ‫במערכה השלישית בשובר שוויון,‬
‫וישבתי בהפסקה,‬
‫ונרגעתי קצת.‬
‫ומשום מה, הרמתי מבט לשעון.‬
‫השעה הייתה 1:15.‬
‫"אלוהים, נורא מאוחר.‬
‫אנחנו רק במערכה הרביעית. זה ייקח נצח.‬
‫לא אגיע למיטה לפני ארבע בבוקר,‬ ‫ורק אם אנצח במערכה הקרובה."‬
‫ואז לפתע,‬
‫כאילו משום מקום,‬
‫רק… בום!‬
‫"אוי, לא."‬
‫זו פעם ראשונה שזה קורה במגרש.‬
‫הלחץ שטף אותי בכל כובדו.‬
‫הגוף שלי לא…‬
‫אני עומד להקיא?‬
‫הבריאות שלי… ללכת לבית חולים…‬
‫התקף לב? אכלתי יותר מדי?‬
‫אכלתי מעט מדי?‬
‫מחשבות בלתי פוסקות.‬
‫לא מצליח לעצור את זה.‬
‫עשרות אלפי צופים ביציעים ובטלוויזיה.‬
‫אין לאן ללכת, אין איפה להסתתר.‬
‫ולפתע פתאום‬
‫הייתי לבד.‬
‫איבדתי את המקום הבטוח היחיד שלי.‬
‫אבל אתה לא יכול להראות את זה.‬
‫חוסן נפשי הוא השקעת מאמץ ב-100 אחוז.‬
‫בלי להתבכיין,‬ ‫בלי להתלונן, בלי נתיבי מילוט.‬
‫אני חייב להמשיך לשחק.‬
‫הבטתי בכריסטיאן‬ ‫ושנינו ידענו שמשהו לא בסדר,‬
‫שמשהו בו השתנה.‬
‫אני לא זוכר שום דבר מהמשחק לאחר מכן.‬
‫אכלתי יותר מדי? אכלתי מעט מדי?‬
‫וזה מטורף.‬
‫אכלתי יותר מדי?‬
‫חטפתי התקף לב?‬
‫אני מופתע שהמשחקונים האחרונים היו כך.‬
‫משחקון לפיש.‬
‫כי הייתי במקום אחר, בכוכב אחר.‬
‫ניצחון לפיש.‬
‫6:1, 5:7, 7:6, 6:3.‬
‫ג'סטין גימלסטוב היה הכתב במגרש.‬
‫אני זוכר רק שאמרתי, "תזדרז בבקשה".‬
‫רוג'ר פדרר מתקדם.‬
‫מה עליך לעשות‬ ‫כדי להיות תחרותי ולנסות לנצח אותו?‬
‫אין לי מושג כרגע, למען האמת.‬
‫הרבה יותר משעשיתי היום.‬
‫אבל נשתדל לנוח כמה שיותר ונראה מה נעשה.‬
‫מרדי, תודה רבה. כל הכבוד.‬
‫- סיבוב רביעי, מרדי פיש נגד רוג'ר פדרר -‬
‫לשחק נגד רוג'ר באליפות ארה"ב הפתוחה,‬
‫ב"סנטר קורט" כדי להעפיל לרבע הגמר,‬
‫זה מה שהשחקן האמריקאי מספר אחד עושה.‬
‫זה משהו שהוא עבד כל חייו כדי להגיע אליו,‬
‫ההזדמנות הזאת לשחק.‬ ‫זה חלומו של כל שחקן טניס.‬
‫"יום העבודה" באליפות ארה"ב הפתוחה,‬
‫וביום הזה בניו יורק, האלופים יעבדו קשה.‬
‫רוג'ר פדרר נגד מרדי פיש האמריקאי,‬
‫ונחזור לסי-בי-אס אחרי הפרסומות.‬
‫התעוררתי למחרת וחשבתי, "איך אעבור את זה?"‬
‫ניסיתי נואשות למצוא דרך‬ ‫לעצור את המחשבות האלו.‬
‫פתאום התברר‬
‫שהוא נאבק במחשבות טורדניות.‬
‫הוא פחד.‬
‫והנה הוא. מספר אחד בעולם, רוג'ר פדרר,‬
‫מגיע למשחק שלו‬
‫נגד התקווה האמריקאית, מרדי פיש.‬
‫היה לי קשה לשבת בצד‬ ‫ולדעת שהחבר שלי עובר את זה,‬
‫אז שיתפתי אותו בקשיים שחוויתי בחיי לצדו.‬
‫ו…‬
‫אני זוכר שכריסטיאן אמר…‬
‫שסבלתי בעצמי מדיכאון ומבעיות חרדה,‬
‫ואיך התחלתי לקבל תרופות,‬
‫ושאולי זה יכול לעזור לו.‬
‫רק חיבקתי אותו,‬
‫ואמרתי לו שהכול יהיה בסדר.‬
‫אשתי ואני נסענו ברכב לאצטדיון ארתור אש,‬
‫והמחשבות החלו שוב להציף אותי.‬
‫חששתי לשלומו הנפשי.‬
‫עיניו התמלאו בדמעות,‬
‫ואני זוכרת שאחזתי בידו ואמרתי,‬
‫"אתה לא חייב לשחק".‬
‫"מה זאת אומרת, 'לא חייב לשחק'?‬
‫אני חייב לשחק."‬
‫התאמנתי פיזית, נפשית‬
‫ורגשית כל חיי לרגע הזה.‬
‫המחשבה על פרישה הייתה בלתי נתפשת.‬
‫התחלתי לחשוב,‬
‫"רגע. אני באמת לא חייב לשחק".‬
‫כולנו חיכינו להיכנס לשם.‬
‫סטייסי שלחה הודעה שהם בדרך‬
‫אבל שמשהו קורה,‬
‫ואני זוכרת שג'סטין גימלסטוב אמר,‬
‫"אם מרדי לא ישחק, סי-בי-אס יהרגו מישהו".‬
‫ואני זוכרת שחשבתי, "אלוהים אדירים.‬
‫מה קרה כאן?"‬
‫קיבלנו זה עתה הודעה רשמית‬
‫שהמשחק בין פדרר לפיש לא יתקיים.‬
‫מרדי פיש פרש.‬
‫הגענו למגרש ואמרנו לאנשי איגוד הטניס‬ ‫שאני לא עולה לשחק.‬
‫והתמוטטתי שם, לעיני כולם.‬
‫איבדתי את הטניס לגמרי,‬
‫והכול פשוט יצא שם.‬
‫מרדי פיש, שהיה אמור לשחק נגד רוג'ר פדרר,‬
‫פרש בשל חשש בריאותי…‬
‫איך קורה שהוא נאלץ לפרוש‬
‫מסיכוי אפשרי להעפיל לרבע הגמר?‬
‫סמלי שמדובר‬ ‫באחד המשחקים הגדולים בקריירה שלו,‬
‫נגד השחקן הטוב בכל הזמנים,‬
‫כשהציפיות ממנו לנצח נמוכות מאוד,‬
‫והוא לא מסוגל אפילו להגיע למגרש.‬
‫- פרישה מרצון -‬
‫הסתכלתי בעיניים שלו. זה לא היה שחקן טניס.‬
‫זאת לא הייתה חרדת ביצוע.‬
‫לא היה בו שקט פנימי.‬
‫היה בזה משהו…‬
‫לא בסדר.‬
‫- לוס אנג'לס -‬
‫החיים שלי באותה עת‬
‫היו גיהינום.‬
‫סבלתי מכאב נפשי עמוק.‬
‫רציתי רק להתכדר בחדר חשוך‬
‫ולא לפגוש את העולם.‬
‫ישבתי בבית במשך חודשים‬
‫בלי לצאת.‬
‫היו לו התקפי פאניקה חזקים,‬
‫והוא לא הצליח לצאת מהמיטה, בעיקרון.‬
‫הוא היה כל כך אבוד.‬
‫היה מפחיד לראות כמה מצבו קשה.‬
‫כאילו, מה קורה פה?‬
‫תשכחו מהטניס.‬
‫הילד הזה יכול להחלים?‬
‫הוא יכול להמשיך לנהל את חייו?‬
‫לבי נשבר כשראיתי במרדי את הצד הזה‬
‫שמעולם לא ראיתי קודם,‬
‫ולא ידענו אם הוא יצליח לחזור לעצמו.‬
‫זאת הייתה אפשרות מפחידה וסימן שאלה.‬
‫בני המשפחה שלו שאלו אותי, "הוא יהיה בסדר?"‬
‫אמרתי להם שכן,‬
‫וכשסגרתי את הדלת, חשבתי, "לעזאזל!"‬
‫לא ידענו אם לאשפז אותו בבית חולים.‬
‫אז החלטתי לנסוע לשם ולראות מה אפשר לעשות.‬
‫הוא לא יכול היה לדבר.‬
‫אז שיחקנו מסירות כי זה משהו שהוא עשה כילד.‬
‫זה העניק לו נחמה.‬
‫וממש דאגנו לו בשלב הזה.‬
‫חשבתי על הדברים הכי איומים‬
‫והייתי זקוק לעזרה מקצועית.‬
‫בסופו של דבר,‬
‫מצאנו פסיכולוג ילדים.‬
‫בפגישה הראשונה שלנו,‬
‫הוא אמר, "אתה סובל מהפרעת חרדה חמורה.‬
‫חמורה מאוד".‬
‫התחלתי להיפגש איתו כל יום,‬ ‫שבעה ימים בשבוע.‬
‫הוא רשם לי תרופות, עשינו מדיטציה,‬
‫והוא לימד אותי איך לשנות‬ ‫את הנרטיב של תהליך החשיבה שלי‬
‫כשהוא נכנס למקומות רעים.‬
‫התברר שקצב הלב המוגבר‬ ‫היה תסמין של החרדה שלו.‬
‫כשהלחץ היה רב מדי,‬
‫אזור מסוים בלב שלו הגביר את הקצב.‬
‫זה הלחיץ אותו, ואז הקצב גבר עוד יותר,‬
‫וזה הזין את עצמו.‬
‫איך אפשר להשתמש‬ ‫במה שלמדתי על הצד הנפשי בטניס‬
‫כדי לצבור תנופה ולצאת מזה?‬
‫התברר שדברים רבים שחשבתי שהם דומים,‬
‫היו בפועל ההפך כמעט.‬
‫לדבר על מה שאני חווה‬ ‫גרם לי להרגיש טוב יותר.‬
‫לדבר על זה עם הרופאים, עם אשתי,‬ ‫המשפחה, החברים,‬
‫זה עזר לי בסופו של דבר,‬
‫וכך, באופן אירוני, הפגנת חולשה ופחד,‬
‫ולשתף אנשים בחוויה שלך,‬
‫היו חלק…‬
‫חלק גדול מאוד בהחלמה שלי.‬
‫כשפרשתי, הייתי צל של הגרסה הטובה ביותר שלי‬
‫על מגרש הטניס.‬
‫כשמרדי עזב,‬
‫הוא היה הגרסה הטובה ביותר של עצמו.‬
‫זה בטח היה עינוי,‬
‫אבל נראה לי שהייתי‬ ‫הגרסה הטובה ביותר שלי כחבר‬
‫אחרי שהפסקתי לשחק.‬
‫אני לא אוהב לשוחח בטלפון,‬
‫אבל מרדי ואני היינו מתקשרים לזה לזה‬ ‫כל שבועיים ומדברים 20 דקות.‬
‫אני תמיד אוהב להשליך פיתיון.‬
‫"אתה עדיין יכול לשחק, גבר.‬ ‫אתה בטח עדיין יכול לעשות את זה."‬
‫הוא לא רצה.‬ ‫"אני לא רוצה לשחק. אפילו לא להתקרב",‬
‫וזאת הייתה השיחה במשך כמה שנים.‬
‫ואז זה השתנה קצת.‬
‫אנדי כבר פרש,‬
‫אבל אמר, "יהיה מגניב אם נוכל‬ ‫לשחק זוגות עוד פעם אחת, לא?"‬
‫אמרתי, "זה באמת יהיה מגניב. קדימה".‬
‫אז שיחקנו זוגות באטלנטה.‬
‫"אם תעשה את זה, גם אני אבוא.‬
‫אם תעשה צחוק מעצמך, אעשה זאת איתך.‬
‫בוא נקפוץ מהצוק ביחד."‬
‫בעוד שבועיים תחזור למגרש.‬
‫כן.‬ ‫-עם מרדי פיש.‬
‫כן. מרדי הוא…‬ ‫-חבר ילדות, כלשונך.‬
‫חבר ילדות. היה… הוא עדיין שחקן טניס נהדר.‬
‫לא זכינו לשחק פעם אחת אחרונה.‬
‫הוא ינסה לעשות זאת הקיץ‬ ‫ואני גאה בו על שהוא מנסה לחזור.‬
‫זאת הייתה מערכת יחסים מורכבת במשך זמן רב.‬
‫זה היה תחרותי, היה בזה הרבה אגו ו…‬
‫האמת היא שהייתי גרוע בזה יותר ממנו, אבל…‬
‫אתה יודע…‬
‫הוא היה נחמד מספיק כדי להחזיר אותי לכאן,‬
‫והמטרה שלנו הייתה‬ ‫לנסות לשחק עוד פעם אחת יחד.‬
‫זה היה ממש כיף.‬
‫נהנינו מאוד.‬
‫כמו גרסת הטניס לשתיית בירה יחד.‬
‫אני זוכר שאמרתי , "זה די מגניב".‬
‫עברנו חוויות חיים ביחד.‬
‫שיחקנו זה נגד זה מגיל 12.‬
‫חזרנו מאימונים במתחם הדירות ההוא,‬
‫ואבא שלי היה מעיר אותנו בשעות מגוחכות.‬
‫בשלב מסוים,‬ ‫שנינו היינו בעשירייה המובילה בעולם.‬
‫ולבסוף, להיות השחקן מספר אחד‬ ‫במקצוע שלנו בארץ שלנו.‬
‫וניצחנו סיבוב אחד,‬
‫וזה היה…‬
‫מהפך המאה.‬
‫למרבה המזל, כשהפסדנו, אני סיימתי שוב.‬
‫אבל הוא המשיך ועבר עליו קיץ לא רע ב-2015.‬
‫בקלטת זו נדבר על חוסן נפשי.‬
‫עמוק בפנים, אכל אותי‬
‫שלא אחזור לעולם לאליפות ארה"ב הפתוחה.‬
‫העניין לא היה הניצחון.‬
‫זה לא באמת עניין אותי.‬
‫הייתה לי מטרה אחרת.‬
‫לחזור כדי להביס את השדים‬
‫שלקחו ממני הכול ושינו את חיי לנצח.‬
‫אבל עדיין לא חשפתי את הבעיות הנפשיות שלי.‬
‫אז חשבתי שזה זמן מושלם לספר את הסיפור שלי.‬
‫היה דיון משפחתי‬ ‫בשאלה אם כדאי לו לחשוף זאת.‬
‫לא ידענו בוודאות‬ ‫איך זה ישפיע על הקריירה שלו.‬
‫היה דיון בשאלה‬ ‫אם כדאי לו לעשות את זה או לא.‬
‫מרדי רצה לעשות זאת.‬ ‫אני חשבתי שזה יועיל לו מאוד.‬
‫היו אחרים שניסו לשכנע אותו לא לעשות זאת.‬
‫אתה‬
‫חושף את החולשה שלך,‬
‫וחולשה אינה…‬
‫לא טובה לספורטאי.‬
‫תראו, אני אוהב ספורט.‬
‫אהבתי ספורט כל חיי.‬
‫כשעברתי את כל התהליך הזה,‬
‫לא הצלחתי למצוא סיפור הצלחה‬
‫של ספורטאי ברמה עולמית שסבל מבעיות נפשיות‬
‫וחזר לספורט, חזר לרמה הגבוהה ביותר.‬
‫אז כתבתי סיפור במטרה לפרסם אותו‬
‫ביום הראשון של אליפות ארה"ב הפתוחה.‬
‫- מרדי פיש מדבר על מאבקו בהפרעת חרדה -‬
‫-הקאמבק של מרדי נוגע ללב במיוחד -‬
‫- פיש עוזר לנרמל קושי נפשי -‬
‫נאבקתי בהפרעת חרדה‬
‫בשלוש השנים האחרונות, ומשום כך לא חזרתי.‬
‫וכשאי אפשר לשלוט בזה, זה די קשה.‬
‫רציתי מאוד שאנשים יבינו‬
‫שלגבור על המסר "תבלע את זה"‬
‫זה דבר ממש חשוב,‬
‫כי זה לא כל כך פשוט.‬
‫אי אפשר לדעת אם חודשיים לאחר מכן,‬
‫או אפילו פחות,‬
‫לולא קיבלתי עזרה,‬
‫לולא התחלתי לקבל תרופות,‬
‫לולא היה לצדי מישהו כל הזמן,‬
‫אין לי מושג אם עדיין הייתי כאן.‬
‫עוזר לי אישית להיות פתוח ולדבר על זה.‬
‫שוחחתי עם כמה שחקנים באופן פרטי,‬
‫ואולי הם לא חשים בנוח כאן, אל מול המצלמות,‬
‫לדבר על זה, אבל אני הגעתי לנקודה שבה‬
‫אני רוצה לשתף בסיפור שלי כדי לעזור.‬
‫תודה רבה, מרדי.‬
‫גבירותי ורבותי,‬
‫קבלו בבקשה את מרדי פיש!‬
‫כשמרדי חשף את הסיפור שלו‬
‫וקראנו אותו בעצמנו,‬
‫הייתי כל כך גאה בו.‬
‫מה תהיה המורשת שלו?‬
‫אנשים מכירים את מרדי פיש זמן רב‬
‫אבל אנדי רודיק תמיד הסתיר אותו קצת.‬
‫אני חושב שהפתיחות שלו בנוגע לבריאות נפשית,‬
‫שהיא תמיד מעין טאבו בספורט,‬
‫לדעתי זה שלב מכריע עבור מרדי פיש.‬
‫שחקנים רבים אחרים הודו לו.‬
‫שחקנים פעילים, שחקני עבר,‬
‫כולם העריכו מאוד‬
‫את האומץ שלו לצאת ולדבר על הקשיים שלו.‬
‫ולעזור לו לעשות את זה…‬
‫זה משמעותי מאוד עבורי.‬
‫גבירותיי ורבותיי,‬
‫מרדי פיש!‬
‫בואו נריע לו, ניו יורק!‬
‫תגיד, "ביי ביי, טניס!"‬
‫ביי ביי, טניס!‬
‫ביי ביי, טניס.‬
‫- חמש שנים לאחר מכן… -‬
‫ארה"ב משחקת בגביע דייוויס כבר 120 שנה.‬
‫הם קטפו 32 תארים.‬
‫הם הכריזו מי יהיה הקפטן ה-41 שלהם.‬
‫מרדי פיש הוא הקפטן החדש של נבחרת ארה"ב.‬
‫- גביע דייוויס -‬
‫- מדריד, ספרד -‬
‫ראש איגוד הטניס התקשר אליי ואמר,‬
‫"החלטנו להציע לך‬ ‫את תפקיד קפטן הנבחרת בגביע דייוויס",‬
‫ולעולם לא אשכח את המילים האלו.‬
‫קיבלתי הוראה לא לספר לאף אחד.‬
‫הוא התקשר אליי ואמר,‬
‫"אתה מדבר עם הקפטן החדש‬ ‫של נבחרת ארה"ב בגביע דייוויס".‬
‫אוי, לא.‬ ‫-חשבתי, "וואו!"‬
‫הוא התקשר ואמר,‬
‫"תצטרך לפנות אליי בכינוי קפטן עכשיו".‬
‫אמרתי, "אתה יודע מה, מרדי,‬
‫לך לעזאזל כי אתה עדיין מרדי פיש".‬
‫מרדי התקשר ואמר שהוא רוצה‬ ‫לאסוף שוב את הלהקה‬
‫ולנסות לעשות את זה שוב. אמרתי, "בהחלט".‬
‫גביע דייוויס הוא‬ ‫הטורניר החשוב ביותר לנבחרת.‬
‫כמו גביע העולם בכדורגל.‬
‫הקפטן בוחר את חברי הנבחרת ומנהל אותה,‬
‫וזו דרך מושלמת עבורי‬ ‫לעזור לקדם את עתיד הטניס האמריקאי.‬
‫עם מרדי כקפטן ה-41,‬
‫אני חושב שזו אמירה נהדרת, לא רק עבור מרדי,‬
‫אלא עבור כל מי שסובל‬ ‫מבעיות נפשיות בטניס האמריקאי.‬
‫במובנים רבים,‬ ‫אני חושב שהחוסן הנפשי של מרדי‬
‫מרשים אפילו יותר.‬
‫היכולת שלו לעבד דברים, לתקשר אותם,‬
‫ולא לפחד להתעמת עם השדים שלו,‬
‫יהיה לזה תפקיד חשוב מאוד‬
‫בעצם היותו מאמן טוב וקפטן מעולה.‬
‫אני חושב שהוא יהיה מעולה בתפקיד,‬ ‫והוא אמור לקבל אותו.‬
‫אבל המאבק להגיע לנקודה‬ ‫שבה השיפוטיות לא מטרידה אותך יותר,‬
‫זה מה שאני הכי גאה בו.‬
‫אני שמח שמרדי הגיע לנקודה‬
‫שבה הוא יכול להחליט שהפרס שווה את הסיכון.‬
‫תמיד אצטרך להתמודד‬ ‫עם רמה מסוימת של קושי נפשי.‬
‫אמרתי לרופא שלי, "אני כבר מת‬ ‫שכל זה ייעלם ויהיה מאחוריי".‬
‫הוא אמר, "לא נעים לי להגיד לך,‬ ‫אבל זה תמיד יהיה חלק מהחיים שלך".‬
‫חלפו שש, שבע, שמונה שנים,‬
‫וזה עדיין…‬
‫זה עדיין קרב יום יומי,‬
‫אבל אני מנצח כל יום.‬
‫תרגום כתוביות: דנה סבן‬